dbk.life

SVADBA
2026-02-15 18:30 - 20:00, 2026-02-17 18:00 - 19:30 (Europe/Zagreb) | Kino Sloboda, Luža 66, Dubrovnik, Dubrovačko-neretvanska, 20000, Croatia
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

SONG SUNG BLUE
2026-02-15 20:30 - 22:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Dva glazbenika koji nisu imali sreće (Hugh Jackman i Kate Hudson) formiraju veseli tribute bend Neilu Diamondu, dokazujući da nikad nije kasno pronaći ljubav i slijediti svoje snove.
Kada Mike Sardina (Hugh Jackman) upozna Claire Stengl (Kate Hudson), on je u tom trenutku sitni glazbenik na koncertima. Mike, liječeni alkoholičar i veteran Vijetnamskog rata, dodatno radi kao mehaničar kako bi uspio raditi ono što najviše voli: svirati i nastupati, bez obzira na to koliko je velika publika, bez obzira na to koliko je prazan bar. Kad vidi Claire na pozornici u njezinom nastupu Patsy Cline, u njoj uočava istu strast i otkrivaju kozmičku povezanost koja započinje ljubavnu priču koja se nalazi i na i izvan zajedničke pozornice.

Dubrovački karnevo - MAŠKARANI VRTIĆKI DAN NA STRADUNU I U NOVOJ MOKOŠICI
2026-02-16 09:30 - 18:00 | Stradun, Placa bb, Dubrovnik, Dubrovačko-neretvanska, 20000, Croatia
09:30 Okupljanje maškaranih skupina dječjeg vrtića Pčelica i mimohod Mokošicom
10:00 Plesna zabava uz DJ-a na sportskom igralištu Naš Dom, Mokošica
10:00 Đir Stradunom maškaranih vrtićkih skupina
12:00 Proglašenje najbolje maškaranih skupina
17:00 – 18:00 DUHOVI RENESANSE u Kneževu dvoru
Renesansni performans grupe Skup

Dubrovački karnevo - MAŠKARANI KOMPETICIJUN ISPRED LUŽE
2026-02-16 11:00 - 23:30 | Stradun, Placa bb, Dubrovnik, Dubrovačko-neretvanska, 20000, Croatia
11:00 Nastup Gradske glazbe Dubrovnik i Mažoretkinja Grada Dubrovnika
11:30 Nastup FA Linđo
12:00 Maškarani kompeticijun u spravljanju šporkijeh makarula

LJUBAV KOJA OSTAJE / The Love That Remains
2026-02-16 18:00 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Godina dana u ruralnom Islandu, gdje umjetnica Anna i ribar Magnus navigiraju kroz rastavu braka pokušavajući pritom zadržati stabilnost za svoje troje djece (koje, izvanredno, glume troje stvarne djece redatelja Pálmasona). Snimljen na 35mm filmu i prožet naturalizmom i nadrealnim prizorima, film prikazuje gorko-slatku suštinu izblijedjele ljubavi i zajedničkih uspomena usred izmjene godišnjih doba. S razigranim skretanjima u komične i fantastične sekvence, Pálmasonov bolno iskren, crnohumorni portret stvoren je s dubokim razumijevanjem posebnosti svake obitelji. Film je premijerno prikazan u Cannesu gdje je pas Panda osvojio nagradu Palm Dog.

ORKANSKI VISOVI / Wuthering Heights
2026-02-16 18:00 - 20:15, 2026-02-17 20:00 - 22:15, 2026-02-18 18:00 - 20:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Margot Robbie i Jacob Elordi predvode glumačku postavu u novoj, vizualno raskošnoj adaptaciji klasika „Orkanski visovi“ oskarom nagrađene redateljice Emerald Fennell (Promising Young Woman), koja donosi svježe, moderno viđenje jedne od najpoznatijih ljubavnih priča svih vremena.
Na zabačenim, vjetrom šibanima visoravnima Engleske, između dvoje izmučenih duša, Cathy i Heathcliffa, rađa se strast koja prkosi svemu – razumu, moralu i društvu. Njihova ljubav, jednako snažna koliko i destruktivna, pretvara se u opsesiju koja proganja generacije i razara sve oko njih.

Putopisno predavanje „Otok smrti (Indonezija)“
2026-02-16 19:00 - 20:00 | Gradska knjižnica Metković, Ul. kralja Zvonimira 4, Metković, Dubrovačko-neretvanska, 20350, Croatia
U ponedjeljak, 16. veljače u 19 sati u Gradskoj knjižnici Metković – Jurica Galić Juka donosi putopisno predavanje „Otok smrti (Indonezija)“: blato, krv, nevjerojatni običaji i spektakularni festivali!
Ne propustite ovo nezaboravno iskustvo!

TONKA – TONČICA JELAČA MARIJANČEVIĆ Tko si ti?
2026-02-16 19:00 - 2026-02-27 18:00 | Galerija Flora, Šetaliste kralja Zvonimira 32, Dubrovnik, Dubrovačko-neretvanska, 20000, Croatia
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe TONKA – TONČICA JELAČA MARIJANČEVIĆ Tko si ti? koje će se održati u ponedjeljak 16. veljače u 19 sati u Medijateci galerije Flora.

Izložba se može pogledati do 27. veljače svaki dan od 10-12 sati i od 15-18 sati. Izložba se može pogledati i u drugim terminima ako su vrata Florina doma otvorena, te najavom na galerijaflora.dbk@gmail.com

JEDNA BITKA ZA DRUGOM / One Battle After Another
2026-02-16 20:00 - 22:45 | Kino dvorana Visia, Poljana Paska Miličevića 3, Dubrovnik, 20000, Croatia
Kada se njihov zli neprijatelj ponovno pojavi nakon 16 godina, skupina bivših revolucionara ponovno se okuplja kako bi spasila kćer od jednog od njih.
U iščekivanom akcijskom trileru poznatog redatelja, scenarista i producenta Paula Thomasa Andersona (There Will Be Blood, Boogie Nights, Punch-Drunk Love, Licorice Pizza,…) glavne uloge tumače Leonardo DiCaprio, Sean Penn, Benicio del Toro, Regina Hall, Teyana Taylor i Chase Infiniti.

BUGONIA
2026-02-16 20:30 - 22:30, 2026-02-18 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Iz vizionarskog uma redatelja Yorgosa Lanthimosa dolazi „Bugonia“ — eksplozivni psihološki triler koji pruža crnohumorni uvid u naše moderno doba ludila.
Provokativan i subverzivan, film prati dvojicu mladića opsjednutih teorijama zavjere koji izlaze iz svojih internetskih jazbina i otimaju Michelle, moćnu direktoricu korporacije za koju vjeruju da je izvanzemaljac poslan da nas uništi. Nakon što je okuju u podrumu i suoče se licem u lice s „neprijateljem“, obje strane — paranoidni zatočitelji u aluminijskim kapama i hladna, bezdušna korporativna izvršiteljica — uskoro se nađu u sukobu koji je jednako nepredvidljiv koliko i iznenađujuće dirljiv.
Film nose snažne glumačke izvedbe Jesseja Plemonsa, Emme Stone i debitanta Aidana Delbisa, a zahvaljujući vraški oštrom scenariju Willa Tracyja, Lanthimos stvara drsko originalan portret onoga što znači smijati se, plakati i zgražati se nad sudbinom čovječanstva.

Radionica „Lokalni kod uspjeha“
2026-02-17 17:30 - 19:00 | Gradska knjižnica Metković, Ul. kralja Zvonimira 4, Metković, Dubrovačko-neretvanska, 20350, Croatia
Postani lider na svom tržištu!
U utorak, 17. veljače u 17:30 sati u Gradskoj knjižnici Metković – radionica „Lokalni kod uspjeha“ s Ivanom Deak: nauči kako izgraditi reputaciju, prepoznatljivost i utjecaj u svojoj zajednici.
Ulaz besplatan!

Plesni nastup Plesni studio DuPoint
2026-02-17 18:00 - 19:00, 2026-02-17 20:00 - 21:00 | Kazalište Marina Držića, Pred Dvorom 3, Dubrovnik, 20000, Croatia
Plesni studio DuPoint predstavlja plesni nastup koji okuplja mlade plesače u dinamičnoj i emotivnoj scenskoj izvedbi. Kroz različite plesne stilove, izvođači donose priče ispričane pokretom, istražujući energiju, maštu i izražajnost plesa.
Nastup spaja tehniku i kreativnost te publici nudi raznolike koreografije koje slave timski rad, scensku prisutnost i radost plesa. Program je prilagođen svim generacijama i pruža gledateljima jedinstveno kazališno iskustvo ispunjeno ritmom, emocijom i mladenačkom energijom.

PUTOSITNICE UTORKOM: "Otok smrti" (Indonezija) – putopisno predavanje Jurice Galića Juke
2026-02-17 18:00 - 19:30 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
Utorak, 17. veljače 18:00 sati Saloča od zrcala, Od puča 6
Indonezija kakvu nećete vidjeti u turističkim brošurama.
Blato, krv, drevni rituali i zajednice koje i danas žive izvan suvremenog svijeta — u novo izdanje Putositnica utorkom stiže Jurica Galić Juka, jedan od najnagrađivanijih hrvatskih putopisaca i fotografa.
Tijekom mjesec dana na Sumatri, Sulawesiju i Javi prešao je 2.832 terenska kilometra i dokumentirao 25 destinacija — od festivala bikova Pacu Javi, preko naroda Mentavai i pogrebnih obreda Tana Toraja, do zagonetnog lokaliteta Gunung Padang.
Autentične fotografije, videozapisi i antropološki pogled na jednu od najsloženijih zemalja svijeta.
Vidimo se na još jednim Putositnicama utorkom
#PutositniceUtorkom #Indonezija #JuricaGalicJuka #putopis
O AUTORU
Jurica Galić Juka (1976.) hrvatski je putopisac, reportažni fotograf i svjetski putnik iz Splita.
– Stalni suradnik časopisa Meridijani
– Objavljivan u: The Guardian, National Geographic, Place2Go, Adriatic Travel, Travel Magazin
– Više od 200 svjetskih i nacionalnih fotografskih nagrada
– 15 samostalnih izložbi (2 međunarodne)
– Dobitnik životnog priznanja „Tošo Dabac“ (2024.)
Društvene mreže:Instagram: https://www.instagram.com/jurica_galic_juka/YouTube: https://www.youtube.com/c/JuricaGali%C4%87JukaFacebook: https://www.facebook.com/JuricaGalicJuka/

Predavanje Dubravke Osrečki-Jakelić o Mladenu Tudoru
2026-02-17 18:00 - 19:30 | Galerija Dulčić Masle Pulitika, Poljana Marina Držića 1, Dubrovnik, Dubrovačko-neretvanska, 20000, Croatia
Vrijeme održavanja: utorak, 17. veljače 2026., 18 sati
Mjesto održavanja: Galerija Dulčić Masle Pulitika
Dubravka Osrečki-Jakelić, zaslužna muzealka i dugogodišnja voditeljica Zbirke novije fotografije Muzeja za umjetnost i obrt iz Zagreba govorit će o iznimnoj ulozi Mladena Tudora u povijesti hrvatske fotografije, o specifičnostima njegovog pristupa fotografiji, ali i vezama i utjecajima Magnumovih fotografa i filmova talijanskog neoralizma.
„..Uz nezaobilaznoga Henrija Cartiera Bressona, dominatnu autorsku osobnost Magnuma, na oblikovanje Tudorovog fotografskog izraza snažan utjecaj imat će i filmovi talijanskog neorealizma. Pedesetih godina u kultnim filmovima „Kradljivci bicikla“ V. De Sice, „Ulici“ F. Fellinija i „Čistačima cipela“ R. Rosselinija, ukazano je na surovost života u poratnom društvu. Dokumentiranje društvene i povijesne stvarnosti, kroz svakodnevicu i sudbine anonimnih aktera, te naglašeno likovno artikuliranje prostora filmske odnosno fotografske slike, zajednički je nazivnik neorealizma i onovremenog fotožuralizma jasno prepoznatljiv i u fotografijama Mladena Tudora…“ (D.O.J.)

Radionice Slatko kao cukar
2026-02-17 18:00 - 20:00, 2026-02-18 18:00 - 20:00 | Studio Slatko Kao Cukar, Nalješkovićeva 6, Dubrovnik, Dubrovačko-neretvanska, 20000, Croatia
Kako izabrati?!? 🤭 Jedva čekamo!
Polaznici koji se prijave za dva datuma ostvaruju 15% popusta na ukupan iznos
Polaznici koji se prijave na više datuma ostvaruju 25% popusta na ukupan iznos
Broj mjesta je ograničen 🤍

Dubrovački karnevo - ULTIMI OD KARNEVALA
2026-02-17 20:00 - 23:00 | Gradska kavana, Pred Dvorom 1, Dubrovnik, Dubrovačko-neretvanska, 20000, Croatia
UTORAK, 17. VELJAČE // ULTIMI OD KARNEVALA
20:00 Veljun uz grupu Sabioncello

Ultimi od karnevala
2026-02-17 20:00 - 2026-02-18 02:00 | Hotel Croatia, Cavtat, Frankopanska 10, Cavtat, Dubrovačko-neretvanska, 20210, Croatia
Tradicionalni ultimi od karnevala i ove će se godine održati u kultnom noćnom klubu hotela Croatia, a zabavljat će nas bend Diktatori i DJ Bačvar!!!
Bogata lutrija, bogate nagrade za grupne i individualne maske, koliko čujemo pripreme maski su u punom jeku!!!
Jedva čekamo!! VIdimo se!
Nego, đe je pršut?

GOAT: OKUS POBJEDE
2026-02-18 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Iz Sony Pictures Animationa, studija koji stoji iza Spider-Mana™: Across the Spider-Verse istiže GOAT, originalna akcijska komedija smještena u svijet naseljen isključivo životinjama.
Priča prati Willa, malog jarca s velikim snovima koji dobiva priliku života – pridružiti se profesionalcima i zaigrati rikomet, visokointenzivan, mješoviti sport s punim kontaktom, kojim dominiraju najbrži i najžešći životinjski sportaši na svijetu. Willov novi tim nije oduševljen što imaju malenog jarca u svojoj postavi, ali Will je odlučan revolucionirati ovaj sport i jednom zauvijek dokazati da “mali mogu biti veliki igrači!”

Male žene razgovaraju: Iza hrabrosti (Strah naš svagdašnji)
2026-02-18 18:00 - 19:30 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
Tribina o strahovima donosi otvoren i hrabar razgovor o onome što nas sputava, ali i o tome kako strah može postati prostor rasta.

NURNBERG / Nuremberg
2026-02-18 18:00 - 20:30 | Kino dvorana Visia, Poljana Paska Miličevića 3, Dubrovnik, 20000, Croatia
Predvođen dobitnicima Oscara Russellom Croweom i Ramijem Malekom te nominiranim Michaelom Shannonom, Nürnberg je snažan triler koji donosi priču o uspostavi povijesnih suđenja članovima nacističkog vrhovnog zapovjedništva za ratne zločine počinjene tijekom Drugog svjetskog rata. Film je temeljen je na hvaljenoj knjizi Jacka El-Haija The Nazi and the Psychiatrist. U neposrednom razdoblju nakon Drugog svjetskog rata, dok se svijet suočava s razotkrivenim užasima Holokausta, američki vojni psihijatar, bojnik Douglas Kelley dobiva izniman zadatak – procijeniti mentalno stanje Hermanna Göringa, zloglasnog bivšeg reichsmaršala i Hitlerova zamjenika, kao i drugih visokih nacističkih dužnosnika. No uskoro se nađe zarobljen u psihološkom dvoboju s Göringom, čija karizma i lukavstvo razotkrivaju trijeznu istinu: da i obični ljudi mogu počiniti nezamislivo zlo.

Billie Holiday
2026-02-18 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Billie Holiday je glazbena biografska drama o američkoj ikoni jazza i bluesa, koju vrhunski utjelovljuje poznata glumica, višestruko nagrađivana hrvatska nacionalna dramska prvakinja Ksenija Prohaska.
Dubrovačka publika će prvi put ima priliku uroniti u izazovnu večer slavne američke pjevačice koja u newyorškom baru proživljava teške životne trenutke između izlaska iz zatvora i glamuroznog nastupa u Carnegie Hallu.
Autori teksta su Ksenija Prohaska i Arsen Anton Ostojić, koji je ujedno redatelj predstave u kojoj dramaturšku nit slijede glazbena remek-djela jedinstvene Lady Day, poput Lady Sings the Blues, Solitude, My Man, Strange Fruit, Good Morning Heartache i I’m a Fool to Want You.
Neizmjeran glumački i pjevački talent Ksenije Prohaske, obogaćen profinjenim glazbenim afinitetom, na pozornici još više dolazi do izražaja uz klavirsku pratnju talentiranog talijanskog multiinstrumentalista i skladatelja Fabia D’Onofria, odnosno ‘pijanista Bobbyja’, i glumca Marjana Nejašmić-Banića koji tumači lik Billiena prijatelja Charlieja.
Kazališna, televizijska i filmska glumica Ksenija Prohaska iza sebe ima bogatu domaću i međunarodnu karijeru, koju je dijelom gradila i u Hollywoodu, gdje je usavršavala glumu i pjevanje te nastupala u kazalištima i na filmu s holivudskim zvijezdama poput Warrena Beattyja, Bena Kingsleya, Gerarda Depardieua, Williama Shatnera i dr. Između ostalog, ostvarila je velike uspjehe u Hrvatskoj i svijetu pokazavši zavidno glumačko i pjevačko umijeće u interpretacijama glazbenih heroina, poput Marlene Dietrich i Édith Piaf.

***
Iz kritika
„Još jednom je Prohaska dokazala kolika je bogomdana talentirana glumica i pjevačica i koliko je njezinim povratkom iz Hollywooda dobilo hrvatsko glumište.“ … „Tako diva oživljuje dive.“ (Goran Bujić, Zadarski list)
„Svestrano, glumački i pjevački, talentirana Ksenija Prohaska interpretacijom lika legendarne Billie Holiday nastavila je niz uloga posvećenih poznatim ženama umjetnicama…“ (Kim Cuculić, Novi list)
„Biografska priča o Billie Holiday na repertoar dolazi zbog talenta, sjajnih pjevačkih mogućnosti i istančanog osjećaja koji za ovu vrstu glazbe posjeduje glumica Ksenija Prohaska.“ (Nikola Cvjetović, Liburnija.net)

Dramska radionica „Tko plače, a tko se veseli u Držićevim djelima?“
2026-02-19 16:00 - 18:00 | Dom Marina Držića, Široka 7, Dubrovnik, 20000, Croatia
DRAMA U DOMU MARINA DRŽIĆA

Dom Marina Držića objavljuje početak rada dramske, višemjesečne radionice s djecom „Tko plače, a tko se veseli u Držićevim djelima?“ pod mentorstvom prof. Paole Dražić Zekić. Dramska radionica namijenjena je djeci 3., 4. i 5. razreda osnovne škole, s predviđenim brojem polaznika od 10 do 15.

Svoj prvi sastanak kao i prijem novih članova, upoznavanje i dogovor će imati u četvrtak, 19. veljače 2026. od 16 do 18 sati u Domu Marina Držića, Široka 7.

Radionica je u potpunosti besplatna. Veselimo se Vašem sudjelovanju!

„Tko plače, a tko se veseli u Držićevim djelima?“
Nakon šest godina kvalitetnog i poticajnog druženja za vrijeme kojeg smo analizirali Držićev odnos prema odjeći, bogatstvo najrazličitijih muško-ženskih odnosa, priče o hrani, o odnosima među generacijama, nadnaravnim bićima, te različitim neuzvraćenim ljubavima u Držićevim djelima, uslijedila je pauza tijekom koje smo skupili snage da krenemo i dalje u svom istraživanju o tom tko je bio Držić, o čemu je razmišljao i pisao i koliko nas se, zapravo to i dan danas tiče. I koliko smo slični mi njemu i on nama.
Zato, ove godine pripremamo radionicu koja govori o razlozima zbog kojih Držićevi likovi tuguju i onima zbog kojih se vesele. Koliko se ti razlozi razlikuju od ovih današnjih? Ova radionica, u početku zamišljena da prati manji broj polaznika istog uzrasta, spremna je s godinama s njima i rasti. Za početak ćemo se „pokušati uvući u kožu“ našega dum Marina i kroz manje scene i monologe iz njegovih djela početi otkrivati sve ono zbog čega je Dom Marina Držića ponosan jer nosi njegovo ime.
I polako, s vremenom otvarati stranicu po stranicu te bogate knjige zvane Život i djelo Marina Držića. A sve kroz neodoljivu igru i druženje koje nas spoji u pravu teatarsku družinu.

Radionice za cure i djevojke
2026-02-19 16:00 - 19:00 | Centar za djecu, mlade i obitelj Dubrovnik, Obala Ivana Pavla II 44, Dubrovnik, Dubrovačko-neretvanska, 20000, Croatia
Povodom Međunarodnog dana žena i djevojaka u znanosti, Informatički klub Futura u suradnji sa Zajednicom tehničke kulture Grada Dubrovnika, Zajednicom tehničke kulture Dubrovačko-neretvanske županije te Sveučilište u Dubrovniku organizira radionice za cure i djevojke.

Radionice će se održati u četvrtak, 19. veljače, u Centar za djecu, mlade i obitelj Dubrovnik. Na rasporedu su dvije radionice: u 16 sati radionica Struja na sto načina (za učenice od 5. do 8 razreda osnovne škole) te u 17:30 radionica LEGO jednostavni i motorni strojevi (za učenice od 3. do 8 razreda osnovne škole i učenice srednjih škola).

Broj mjesta je ograničen, a prijave su obvezne putem poveznice: https://docs.google.com/…/1FAIpQLSe0smrCFXNj3i…/viewform

Međunarodni dan žena i djevojaka u znanosti obilježava se 11. veljače, a proglasila ga je Opća skupština Ujedinjenih naroda 2015. godine s ciljem promicanja ravnopravnosti žena i djevojaka u znanosti i obrazovanju, osobito u procesima donošenja odluka. Budući da je ove godine 11. veljače održana školska/klupska razina 68. natjecanja mladih tehničara, obilježavanje ovog dana organizira se s malim zakašnjenjem.

GLAVONJA
2026-02-19 16:30 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Glavonja je priča o desetogodišnjoj Alisi i njezinu starijem bratu Milanu, koji svijet doživljava drukčije od ostalih. U društvu trojice dječaka detektiva kreću u potragu za tajanstveno nestalim roditeljima te upadaju u nadrealnu pustolovinu u kojoj će se zbližiti i postati nerazdvojna dječja družina. Upravo Milanova jedinstvena perspektiva postaje neočekivani ključ razotkrivanja misterija.
